Diari Oficial de la Generalitat Valenciana


Sumari del DOGV 7035, del 30-05-2013 (2013/5635)

Correcció d'errades de la informació pública dels convenis urbanístics en l'àmbit del sector Cumbres de Alcalalí i de les modificacions introduïdes en la versió preliminar del pla general.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5635


Data del document
:   22-05-2013

Organisme emissor
:   Ajuntament d'Alcalalí

Tipus de document
:   Correcció d'errades

Correcció d'errades

 Descriptors 

:   * Alcalalí
    * pla d'urbanisme
    * administració local

Correcció d'errades de la informació pública dels convenis urbanístics en l'àmbit del sector Cumbres de Alcalalí i de les modificacions introduïdes en la versió preliminar del pla general. [2013/5635]  
Advertit error per omissió en l'anterior publicació de la informació pública, anunciada en el Diari Oficial de la Comunitat Valenciana número 6996, de data 4 d'abril de 2013, dels convenis urbanístics subscrits amb incidència en el pla general i les modificacions introduïdes durant la avaluació ambiental del Pla General d'Alcalalí, es procedeix a esmenar l'errada, mitjançant la repetició del tràmit de la informació pública.  
El Ple de l'Ajuntament, en sessió ordinària de data 21 de març de 2013, va acordar sotmetre a informació pública els convenis urbanístics de data 17.06.1992 i 23.10.2002, que tenen per finalitat, respectivament, la compensació substitutòria del dret d'aprofitament de l'Ajuntament i l'eliminació de la zona d'urbanització per sobre de la cota de 375 m d'alçada, tots dos en l'àmbit del pla parcial Cumbres de Alcalalí. Se sotmet a informació pública, així mateix, la restant documentació reguladora del sector (pla parcial, projecte d'urbanització i projecte de reparcel·lació), en formar part conjuntament amb els convenis urbanístics esmentats, de la justificació de la versió preliminar del pla general en tramitació.  
En conjunció amb aquest tràmit d'informació pública se sotmeten a informació pública les modificacions introduïdes en la versió preliminar del pla general, que comprenen la documentació següent:  
1. El document de proposta de memòria ambiental, juntament amb els seus annexos I, informes sectorials; II, al·legacions (comprén informes de l'equip redactor de les al·legacions formulades); III, panell, i VIII, planejament alternativa 4: annex VIII.1, normes del pla general; annex VIII.2, fitxes de planejament i gestió, i annex VIII.3, plànols del pla general.  
Aquesta documentació comprèn així mateix les alternatives d'ordenació exposades en el document d'«Annex a les al·legacions números 153, 155 i 156. Justificació de l'assignació d'aprofitaments de Cumbres de Alcalalí» respecte d'aquest sector Cumbres de Alcalalí; així mateix, les modificacions introduïdes en l'ordenació estructural (amb ajustos de classificació de sòl no urbanitzable protegit forestal) i ordenació detallada del pla general, corresponent al sector els Trossos, casc urbà, la Solana i la Llosa de Camatxo.  
2. Documentació modificada com a conseqüència dels informes sectorials rebuts, en els annexos: residus; estudi de trànsit i mobilitat; estudi d'inundabilitat; annex de dotacions escolars i catàleg de béns i espais protegits.  
La informació pública serà d'un mes, i es realitzarà en el diari Marina Alta Canfali i en el Diari Oficial de la Comunitat Valenciana. La documentació es trobarà exposada a la Secretaria de l'Ajuntament (c/ Major, número 10) d'Alcalalí, en horari de 09.00 a 14.00 hores, de dilluns a divendres, i així mateix en la següent pàgina web de l'Ajuntament: . Durant aquest termini els interessats podran presentar les al·legacions que creguen convenients contra la documentació esmentada.  
  
Alcalalí, 22 de maig de 2013.- L'alcalde: José Vicente Marcó Mestre.